Kevin-Prince Boateng

Kevin-Prince Boateng () er ein tysk-ghanesisk fotballspelar som har spela for AC Milan.

 Karriere 

Boateng vart fødd i Berlin og har tysk mor og ghanesisk far. Han voks opp i Tyskland og starta karrieren sin som fotballspelar hjå den tyske ungdomsklubben Reinickendorfer Füchse, før han signerte ein kontrakt for Hertha BSC Berlin i 1994, sju år gamal. Han blei i klubben til han fekk gå over på fyrstelaget deira i 2005, og spela på fyrstelaget til 2007, då han vart kjøpt opp av engelske Tottenham for £5,4 millionar.

I 2009 vart han lånt bort til tyske Borussia Dortmund for ei stund, før han vart kjøpt opp av engelske Portsmouth FC. Her blei han ein sesong før han gjekk over til italienske AC Milan 17. august 2010, som han spelar for i augneblinken.

 Landslagsspel 

Boateng har både tysk og ghanesisk statsborgarskap. Frå han var 15 til han var 21 spelte han for Tyskland på dei ulike tyske ungdomslandslaga etter kvart som han vart eldre. Men i 2010 bestemte han seg for å spela for Ghana i framtida, og vart utvald til å vera med på landslagstroppen til Ghana i VM i fotball 2010 i Sør-Afrika. Her skåra han eitt av måla i åttandedelsfinalen mellom Ghana og USA, som Ghana vann 2 - 1. Ghana vart slått ut i kvartfinalen i denne meisterskapen.

 Kjelder 

 Engelsk Wikipedia om Boateng.

Kategori:Tyske fotballspelarar
Kategori:Ghanesiske fotballspelarar
Kategori:Milan-spelarar
Kategori:Hertha Berlin-spelarar
Kategori:Tottenham-spelarar
Kategori:Portsmouth-spelarar
Kategori:Spelarar i Fotball-VM 2010
Kategori:Spelarar i Fotball-VM 2014